ठेकेदार संजय की हत्या के पीछे नई दिल्ली में दो दोस्तों के बीच मिक्चर मशीन की ठेकेदारी का विवाद सामने आ रहा है। संजय के अगवा होने के बाद जेल भेजे गए संजय के दोस्त राजेश राय समेत तीनों संदिग्ध को रिमांड पर लेने के लिए साहेबगंज पुलिस कोर्ट से अनुरोध किया है। पुलिस का कहना है कि माधोपुर हजारी गांव का नवल राय नई दिल्ली में भवन निर्माण से संबंधित मिक्चर मशीन की ठेकेदारी करता है। नवल राय के साथ उसका बेटा राजेश राय भी दिल्ली में ही रहता था। कुछ साल से नवल राय के साथ ही अपहृत संजय राय नई दिल्ली में साथ रहने लगा। पांच माह पहले संजय राय खुद का मिक्चर मशीन खरीद कर नवल राय से अलग हो गया। इसके बाद से राजेश व संजय की दोस्ती में दरार आने लगा।